భారత్‌లో రూ.6100 కోట్ల పెట్టుబడులు
నిస్సాన్‌ అధ్యక్షుడు గులియామే సికార్డ్‌
రాష్ట్ర మార్కెట్‌కు డాట్సన్‌ రెడీగో విడుదల
హైదరాబాద్‌ : భారత్‌లో తమ ఉత్పత్తులు ప్రారంభించిన అతికొద్దికాలం లోనే ఇప్పటి వరకూ 6100 కోట్ల రూపాయలు పెట్టుబడులు పెట్టామని నిస్సాన్‌ మోటార్స్‌ భారత్‌ అధ్యక్షుడు గులియామే సికార్డ్‌ వెల్లడించారు. అంతేకాకుండా ఇకపై ఏడాదికి ఒక కొత్త మోడల్‌ కారును విడుదల చేయనుననట్లు తెలిపారు. ఎపి, తెలంగాణ మార్కెట్లకు చిన్నకార్ల విభాగంలో కొత్తగా రూపొందించిన డాట్సన్‌ రెడీగో కారును విడుదలచేసారు.హైదరాబాద్‌ ఎక్స్‌షోరూం ధరగా 2.43 లక్షలనుంచి ప్రారంభం అవుతుంది. గరిష్టంగా వివిధ అదనపు ఫీచర్లతో ఉన్న కారు 3,40,344 రూపాయలుగా ఉందనిఅన్నారు. ఐదు రంగుల్లో లభిస్తుందని సికార్డ్‌ వివరించారు. భారత్‌లో ప్రస్తుతం చిన్నకార్ల ప్రారంభ విభాగంలో ఒక్క కంపెనీ మాత్రమే మార్కెట్‌ లీడర్‌గా ఉంద ని, మరిన్ని కంపెనీలకు అవకాశం ఉందని గుర్తించి నిస్సాన్‌ డాట్సన్‌ ఈదిశగా కృషి చేసిందన్నారు. వందేళ్ల కంపెనీ ప్రపంచ వ్యాప్తంగా ఇప్పటివరకూ 190 దేశాల్లో 20 మిలియన్‌ కార్లను విక్రయించిందన్నారు. భారత్‌లో డాట్సన్‌ ప్రవేశించి రెండేళ్లయింద న్నారు. అతిస్వల్పకాలంలోనే రెడీగో ద్వారా మార్కె ట్‌ వాటాను పెంచుకోగలమన్నారు. 2.4 లక్షల నుంచి ఏడు లక్షల మధ్య ఉన్న కార్ల ఉత్పత్తికి అధిక ప్రాధాన్యం ఇస్తున్నామన్నారు. గతఏడాది కొంత తక్కువగా పది లక్షల కార్లు విక్రయించామన్నారు. ఈఏడాది మరింత వృద్ధి కనిపిస్తుందన్నారు. డాట్స న్‌ రెడీగోతో 2020 నాటికి కనీసం 2.50లక్షల కార్లకు పెంచుకోగలమని ధీమా వ్యక్తం చేసారు. ఐదుశాతం మార్కెట్‌ వాటాను సాధిస్తామని వివరిం చారు. ఇంధన సామర్ధ్యం, టెక్నాలజీ, అందుబాటు ధరలు అన్న విధానంలో డాట్సన్‌ కంపెనీ ముం దుకుపోతుందన్నారు. ప్రస్తుతం దేశీయంగా 98శాతం టెక్నాలజీ అమలవుతోందని, ప్రస్తుతం రెండుశాతం ఉన్న మార్కెట్‌ వాటా మరింత పెరుగుతుందన్నారు. నిరంతరం పనిచేసే మొత్తం పదివేల మంది ఉద్యోగులు పనిచేస్తున్నట్లు సికార్డ్‌ వివరించారు. ప్రస్తుతం డాట్సన్‌ రెడీగో 25.17 కిలోమీటర్లమైలేజి ఇస్తుందని ఆయన ధీమా వ్యక్తం చేసారు. రెండేళ్ల వారంటీ ఇస్తామని ఆయన అన్నారు. జపాన్‌లో డిజైన్‌చేసి ప్రత్యేక అర్బన్‌ క్రాస్‌ ఓవర్‌ను భారత్‌ మార్కెట్‌కు అందిస్తున్నట్లు వివరించారు. 15.9 సెకన్లలో వందకీలోమీటర్ల వేగం అందుకుంటుంది. టాప్‌స్పీడ్‌ గంటకు 140 కిలోమీటర్లుగా సికార్డ్‌ వెల్లడించారు. రెండు నుంచి 3ఏళ్ల కిలో మీటర్ల ఆప్షనల్‌ వారంటీ, ఉచిత రోడ్‌ సైడ్‌ అసి స్టెన్స్‌, మొబైల్‌ సర్వీస్‌ విధానాలు డాట్సన్‌ రెడిగో యజమానులకు అందుతాయి. ఐదేళ్ల వరకూ పొందే అవకాశం ఉంది. నిర్వహణ వ్యయం 32శాతం తక్కువ ఉంటుంది. దేశంలోని 274 నిస్సాన్‌, డాట్సన్‌ విక్రయ,సేవా టచ్‌ పాయింట్ల వద్ద లభిస్తుందన్నారు. 300 డీలర్‌ షిప్‌లలో కూడా లభిస్తుంది. అంతేకాకుండా డాట్సన్‌ మొబైల్‌ యాప్‌ సాయంతో అత్యుత్తమ సమాచారం అందిస్తున్నట్లు వివరించారు. హైదరా బాద్‌పరంగా ఇప్పటికే వందకుపైగా బుకింగ్స్‌ వచ్చినట్లు కంపెనీ ప్రతినిధులు వివరించారు.